User:Mahidur Rahman

মহিদুর রহমান। জন্ম ১৯৭৩ সালের ১৬ আগস্ট। পিতা- মো. আব্দুল মোতালিব মাতা- মাসুকজান বেগম। মৌলভীবাজার জেলার রাজনগর উপজেলাধীন বালিগাঁওয়ের এক তালুকদার পরিবারে জন্ম। মা ছিলেন স্বশিক্ষিত। ধর্মপ্রাণ ও সাহিত্যানুরাগী। বাবা ছিলেন সংস্কৃতিমনা। ভাল পুথিপাঠ করতেন। বেশ কয়েকটি ভাষা জানতেন তিনি। ভারত, পাকিস্তান, বাহরাইন, কাতার ইত্যাদি দেশ তিনি ঘুরেছেন। গ্রামীণ যাত্রানুষ্ঠানে করতেন রাজার অভিনয়। মাঝে মাঝে বাঘের অভিনয়ও করতেন। মহিদুর রহমান ছোটবেলায় মায়ের কাছে নানা গল্প শুনতে শুনতে ঘুমাতেন। গ্রামের প্রাথমিক বিদ্যালয়ে ৫ম শ্রেণি পাশ করে খলাগাঁও করিমপুর উচ্চ বিদ্যালয় থেকে এসএসসি পাশ করেন ১৯৮৮ সালে। তারপর ভর্তি হন কুলাউড়া ডিগ্রি কলেজে। বিএ পাশ করার পর এমসি কলেজ থেকে ১৯৯৫ সালে বাংলা সাহিত্যে এমএ ডিগ্রি লভ করেন। ছোটবেলায় তার কবিতা সিলেট রেডিওতে প্রচার হয়। তারপর বিভিন্ন পত্রপত্রিকায় কবিতা গল্প প্রবন্ধ ইত্যাদি প্রচার হতে থাকে। ৯০ এর দশকে সাপ্তাহিক কাগজ পত্রিকায় প্রায় নিয়মিত লেখা ছাপা হত। ২০০৯ সালে তার প্রথম গল্প বই “শরীরে ঘুমের ঘ্রাণ” প্রকাশিত হলে ব্যাপক সাড়া পড়ে। ২০১০ সালে প্রকাশিত হয় শিশুতোষ গল্প “খোকার অভিমান” এবং ২০১৩ সালে প্রকাশিত হয় “দাদার স্বপ্ন আমার মিতালী”। শিশুতোষ লেখক হিসেবে পাঠক মহলে বেশ আদৃত হন এই লেখক। বিভিন্ন সাংস্কৃতিক কর্মকাণ্ডে অগ্রণী ভূমিকা পালন করলেও তিনি বরাবরই মুক্তমনা ও নিভৃতচারী সংস্কৃতকর্মী। মহিদুর রহমান একজন স্বনাম ধন্য ধারা ভাষ্যকার। ফুটবল, ক্রিকেট, কাবাডি, বেডমিন্টন, নৌকাবাইস্ সাতার ইত্যাদি খেরায় চমৎকার কাব্যিক ভাষায় ধারা বর্ণনা করে থাকেন। পর্দার অন্তরালে থেকে কাজ করতে বেশি পছন্দ। তিনি একজন প্রকাশকও। অংকন প্রকাশনীর সত্তাধিকারী।